Tulotietojen toimittaminen varhaiskasvatusmaksua ja palveluseteliä varten
Varhaiskasvatuksen asiakasmaksu määräytyy lapsen, vanhempien (tai muun huoltajan) ja samassa taloudessa asuvan puolison veronalaisten ansio- ja pääomatulojen sekä verovapaiden tulojen perusteella. Mikäli tulot vaihtelevat, käytetään viimeisen vuoden keskimääräistä kuukausituloa.
Tulotietojen toimittaminen
· Tulotiedot toimitetaan ensisijaisesti sähköisellä tulotietoilmoituksella: https://rusko.epalvelu.fi/forms/rusko/vaka-tulotietojenilmoittaminen/
· Tarvittaessa lomake voidaan toimittaa myös paperisena.
Liitteet palkansaajilta
· Palkkatodistus tai palkkalaskelma, josta näkyy:
· palkka (tunti- tai kuukausipalkka)
· lomaraha
· mahdolliset lisät
· vuoden ansiot ja luontoisedut
· Jos työsuhde on uusi, toimitetaan työsopimus ja tarvittaessa arvio tulevista tuloista.
· Tulot voidaan tarkistaa myös tulorekisteristä.
Muut tulot
· Päivärahat, eläkkeet ym. - toimitetaan kopio päätöksestä.
· Yrittäjät täyttävät erillisen työtuloselvityksen: https://rusko.fi/kasvu-ja-oppiminen/varhaiskasvatus/varhaiskasvatusmaksut/#
Perheen koko ja vähennykset
· Ilmoitettava kaikki alle 18-vuotiaat lapset ja heidän varhaiskasvatusstatuksensa.
· Ilmoitettava maksetut elatusavut (vähennetään tuloista).
· Lapsen saama elatusapu on lapsen tuloa ja se tulee ilmoittaa.
Enimmäismaksu
· Jos huoltajat hyväksyvät enimmäismaksun, valitaan tuloselvityksessä kohta “en toimita tulotietoja / hyväksyn korkeimman maksun”.
· Mikäli tulotietoja ei toimiteta eikä ne selviä tulorekisteristä, maksu vahvistetaan automaattisesti enimmäismaksun mukaan.
· Kesken kauden tehdyt muutokset vaikuttavat seuraavaan laskutettavaan kuukauteen.
Aikataulut
· Tulotiedot on toimitettava vuosittain 31.7. mennessä.
· Jos varhaiskasvatus alkaa kesken toimintakauden, tiedot on toimitettava 7 päivän kuluessa aloituksesta.

